Mbillen pemë në kujtim të ushtarëve të luftës civile
Pemët po mbillen përgjatë një rruge 290 kilometërshe nga Getisburg i Pensillvanisë deri në Sharletsvill të Virxhinias.
Këto janë fytyrat e ushtarëve, që luftuan kundër njeri tjetrit gjatë luftës civile amerikane. Më shumë se gjysma e ushtarëve humbën jetën dhe shumica e tyre as që nuk kujtohen. Tani grupi ‘Udhëtim nëpër tokën e shenjtë’ po e mban gjallë kujtimin e tyre, duke mbjellë pemë, ose duke dedikuar pemë ekzistuese për secilin nga ushtarët e vrarë. Pemët po mbillen përgjatë një rruge 290 kilometershe nga Getisburg i Pensilvanisë, ku u zhvillua beteja më e famshme e asaj lufte deri në Virxhinia, vendlindja e presidentit të tretë amerikan Thomas Jefferson. Pemët e para u mbollën në nëntor në ish plantacionin e quajtur Oatlands në Lisburg të Virxhinias. Sot, kjo shtëpi e shekullit të 19-të është pronë e një shoqatë historike. Andrea McGimsey, drejtoreshë ekzekutive e ish plantacionit Oatlands, thotë se kjo pronë ishte një pike e natyrshme për të filluar projektin e pemëve. Zonja McGimsey thotë se Oatlands ishte gjithashtu pjesë e historisë së luftës civile. Richard Williams, stërnipi i familjes së fundit, që banoi në këtë shtëpi, thotë se njëri prej paraardhësve të tij ishte gjeneral i famshëm i ushtrisë së konfederatës. Familja e tij vazhdon të jetë pronare e disa tokave pranë ish plantacionit Oatlands, madje ata janë angazhuar në projektin e mbjelljes së pemëve. Projekti prej 65 milionë dollarësh do të financohet nëpërmjet kontributeve private. Individët mund të ndihmojnë edhe duke dhuruar 100 dollarë për pemë. Informacioni rreth këtyre pemëve do të përfshihet në një sistem elektronik për të mësuar rreth ushtarëve. Eleanor Adams ka kontribuar në projektin e pemëve për të nderuar një nga paraardhësit e saj, Joseph McGowan, një ushtar 23 vjeçar në ushtrinë e konferederatës në shtetin jugor të Alabamës, i cili u vra. Ai luftoi bashkë me disa vëllezër të tij dhe vetëm dy prej tyre shpëtuan gjallë. Joseph i shkruante letra familjes rreth vështirësive të luftës. Zonja Adams shpreson që familjarë të tjerë do të marrin pjesë në projektin e mbjelljes së pemëve për të gjithë ushtarët që u vranë gjatë luftës civile amerikane.